I Norge finnes også «butikker» basert på det samme konseptet. Eksempelvis finnes flere slike butikker i Trondheim: en av dem er tilknyttet alternativmiljøet på Svartlamon, drives på dugnad, og har eksistert siden tidlig på 2000-tallet. I Fredrikstad ble det åpnet en slik butikk den 20. mai 2009; den ble drevet av Månefestivalen. I 2023 tok en rektor i Stavanger initiativ til å åpne en gratisbutikk ved sin skole, for å avhjelpe den store materielle forskjellen hun så blant sine elever.